
REPUBLIKA HRVATSKA
KOPRIVNIČKO-KRIŽEVAČKA ŽUPANIJA
Općina Koprivnički Bregi
	






B I LJ E Š K E
uz financijsko izvješće Općine Koprivnički Bregi
za razdoblje I - XII mjesec za 2019 .godinu

Bilješka 1.
Općinsko vijeće Općine  Koprivnički Bregi donijelo je 14. prosinca 2018.g. Proračun Općine Koprivnički Bregi za 2019. godinu a u toku 2019. godine Općinsko vijeće donijelo je dvije Izmjene i dopune Proračuna za 2019.godinu.
Drugim Izmjenama i dopunama Proračuna prihodi i primici planirani su u iznosu 7.885.500 kuna, te rashodi i izdaci 8.240.424
	Prenesena sredstva viška prihoda iz protekle godine iznosila su 354.924 kuna.
	Općina se u izvještajnom razdoblju nije zaduživala. 
	Tijekom godine nisu korištena su sredstva tekuće rezerve proračuna.

	Bilješka 2.
Za razdoblje I - XII mjesec 2019.godine  prihodi i primici ostvareni su u svoti od 7.042.289  kuna, odnosno 131,2%  u odnosu na ostvarenje izvještajnog razdoblja  prethodne godine. Na povećanje prihoda najviše je utjecalo donošenje Zakona o financiranju jedinica lokalne i područne (regionalne) samouprave temeljem kojeg su u proračun uplačivana sredstva fiskalnog izravnanja.
Ostvareni prihodi i primici su:

SKUPINA     PRIHODI I PRIMICI  OSTVARENJE           STRUKTURA
                                       I-XII MJ.
______________________________________________________________________
61        Prihodi od poreza                  4.244.019                      60,26     
63        Pomoći iz inozemstva i
   od subjekata unutar opće države    1.952.916		           27,73                                                         
64        Prihodi od imovine                   386.591                       5,49
                                      
65        Prihodi od upravnih i administrativnih
	   pristojbi, pristojbi po posebnim
           propisima i naknada                 443.763                        6,30   
81	   Primljeni povratiglavnice danih
	   zajmova i depozita                    15.000                        0,22
______________________________________________________________________
SVEUKUPNO PRIHODI I PRIMICI      7.042.289                    100,00


 Bilješka 3.
	Prihodi iskazani na AOP 003 –porez i prirez na dohodak  u odnosu na prethodnu godinu povečani  su i ostvareni  113,4%. Na povečanje prihoda utjecala su uplačena sredstva fiskalnog izravnanja koja su evidentirana  u poreznim prihodima. 
	Prihodi od pomoći iz drugih proračuna AOP-054 u iznosu 301.940 kuna realizirani su u odnosu na prethodnu godinu sa 79,6%. 
U izvještajnom razdoblju prethodne godine na računu 633 evidentorana su sredstva  pomoći doznačena iz Državnog proračuna za podmirenje troškova naknada biračkim odborima i općinskom izbornom povjerenstvu kod provođenja izbora za EU Parlament u iznosu 31.040 kuna, te su evidentirana sredstva doznačena iz Županijskog  proračuna za podmirenje troškova ogrijeva socijalno ugroženim osobama u iznosu  20.900 kuna. 
. U 2019. godini  općina se  prijavljivala na javne pozive i natječaje za realizaciju planiranih projekata. Uspješno su realizirana sredstva po prijavi na javni poziv Ministarstva regionalnog razvoja i fondova EU za Program održivog razvoja lokalne zajednice u iznosu 250.000 kuna. Sredstvima je sufinanciran projekt izgradnje pješačkog mosta u ulici Matije Gupca u naselju Koprivnički Bregi..
Sredstva iskazana na AOP-057 u iznosu 1.485.616 odnose se na doznačena sredstva  iz Hrvatskog zavoda za zapošljavanje  a namjenjena  za financiranje Programa  javnih radova i stručno osposobljavanje za rad bez zasnivanja radnog odnosa u iznosu 62.375 kuna, te sredstva doznačenih iz Hrvatskih cesta u iznosu 1.423.241 kuna. Izvršenje je u odnosu na prethodnu godinu veće, jer je u 2019.godini  započet projekt izgradnje pješačke staze s oborinskom odvodnjom uz državnu cestu  DC2 u naselju Glogovac. Općina i Hrvatske ceste Sporazumom i Ugovorom  definirale su financiranje projekta.Ugovorom je definirano da će Hrvatske ceste sufinancirati stvarno izvedene radove  bez PDV-a.
Na AOP-068 evidentirana sredstva u iznosu 165.360 kuna odnose se na pomoći iz EU fondova. Sredstva su doznačena za financiranje mjere 07 iz Programa ruralnog razvoja, Podmjera 7.2, Operacija 7.2.2.“Ulaganja u građenje nerazvrstanih cesta“
Projekt je završen u 2018. godini. Dio sredstava doznačeno je u Proračun Općine nakon izvršenog nadzora o realiziranom projektu u 2019.godini. 
Sredstva su trošena za nabavu nefinancijske imovine.


Bilješka 4.
Prihodi iskazani na  AOP-083 u iznosu 386.120  kuna odnose se na prihode od nefinancijske imovine. 
Do većeg odstupanja došlo je na AOP 085 – Prihodi od zakupa i iznajmljivanje imovine. Izvršenje prihoda ostvareno je sa 89% u odnosu na prethodnu godinu.
Prihodi od zakupa državnog poljoprivrednog zemljišta ostvarena su u manjem iznosu od planiranog. U tijeku je izrada Programa raspolaganja državnim poljoprivrednim zemljištem, a što će se odraziti na prihode u 2020.godini.

Bilješka 5.
	Prihodi iskazani na AOP 111 – prihodi po posebnim propisima odnose se na prihode od vodnog gospodarstva, prihode od šumskog doprinosa  i ostali nespomenuti prihodi. Veće odstupanje u odnosu na prethodno izvještajno razdoblje uočeno je na AOP-114. Povečani su prihodi od šumskog doprinosa. Ova vrsta prihoda ovisi o količini sijeće šuma na području općine. 
Veće odstupanje u odnosu na prethodno izvještajno razdoblje uočeno je  na AOP-116 ostali nespomenuti prihodi. U 2018. godini na računu 6526 evidentirana su sredstva od ulaznica za koncert poznatog pjevača povodom obilježavanja proslave Dana Općine Koprivnički Bregi što je i razlog većeg odstupanja u odnosu na 2019.g.

	Bilješka 6.
	Prihodi od komunalnog doprinosa iskazani na AOP-120 ostvareni su u odnosu na prethodno razdoblje sa 90,1%.. Ova vrsta prihoda izravno je povezana sa postupkom legalizacije nezakonito izgrađenih zgrada u prostoru. i gradnjom novih objekata na području općine.




Bilješka 7.
U razdoblju I -XII mjesec 2019.g. rashodi i izdaci  ostvareni  su u iznosu  6.978.859 kuna, odnosno 129,2% u odnosu na ostvarenje izvještajnog razdoblja prethodne godine. (AOP -630)
Izvršenje  rashoda i izdataka  je slijedeće:
______________________________________________________________________
SKUPINA     VRSTA RASHODA       OSTVARENJE          STRUKTURA
RAČUNA                                  I - XII MJESEC                                          _____________________________________________________________________
31   Rashodi za zaposlene                         472.090                 6,76   
32   Materijalni rashodi                          1.605.093                23,00  
34   Financijski rashodi                             15.712                 0,23      
36   Pomoći dane unutar opće države              509.667                 7,30
37   Naknade građanima i kućanstvima            295.495                 4,23        
38   Ostali rashodi                                 591.513                 8,48 
42   Rashodi za nabavu proizvedene             3.446.939                49,39
      dugotrajne imovine                                                                            
45   Dodatna ulaganja na nefinancijskoj            42.350                 0,61               
                        imovini 
_____________________________________________________________________
UKUPNI RASHODI I IZDACI                  6.978.859               100,00


 	Bilješka 8.
Kod evidentiranih rashoda za zaposlene veće odstupanje uočeno je na AOP-155. 
Razlog povećanju ostalih rashoda za zaposlene je isplata potpora za rođenje djeteta zaposlenima te isplata bonusa za uspješan rad. Navedeni rashodi u 2018. godini nisu evidentirani. 
	
	Bilješka 9.
	Evidentirani iznos  227.059 kuna na AOP-166 rashodi za materijal i energiju   izvršen je 99,5 % u odnosu na izvještajno razdoblje prethodne godine.
U strukturi ovih rashoda, rashodi za materijal i dijelove za tekuće i investicijsko održavanje i sitni inventar su smanjeni u odnosu na izvještajno razdoblje 2018. jer u 2019.g za istim nije bilo potrebe.
Povečanje je uočeno i na AOP 173- Službena radna i zaštitna odjeća i obuća.Nabavljena je zaštitna odjeća i obuća za zaposlene u javnom radu. 


	Bilješka 10.
            U podskupini računa 323-rashodi za usluge iskazanih na AOP-174,  veće odsupanje  u odnosu na prethodno izvještajno razdoblje  iskazano je na slijedećim AOP-ima: 
· AOP 176 – usluge tekućeg i investicijslog održavanja u iznosu 416.042 kuna, realizirane su u odnosu na prethodno razdoblje 47,1%.
Sredstva su utošena: za tekuće i investicijsko održavanje zgrada u iznosu 12.985 kuna, za održavanje postrojenja i opreme 21.800 kuna, za tekuće i investicijsko održavanje groblja 51.450 kuna, za tekuće i investicijsko održavanje  javne rasvjete 126.585 kuna, za dekorativnu blagdansku rasvjetu 22.500 kuna, za tekuće i investicijsko održavanje parka 11.271 kuna, za održavanje nerazvrstanih cesta i poljskih puteva 169.451 kuna.
Manje  izvršenje u odnosu na prethodno razdoblje uočeno je kod tekućeg i investicijskog održavanja zgrada i održavanja nerazvrstanih cesta i poljskih puteva.
U 2018.godini  više  sredstva utrošeno je  za tekuće i investicijsko održavanje zgrada u odnosu na 2019.godinu.  Troškovi su se odnosili na održavanje društvenih domova i zgrade Općine (bojanje zidova, održavanje podova, elektroinstalaterski popravci i sl.). Za istim troškovima u 2019. godini nije bilo potrebe.
U izvještajnom razdoblju u 2018.godini bili su povečani troškovi na održavanju nerazvrstanih cesta i poljskih puteva zbog nastalih oštećenja u poplavama.
Utrošena sredstva za tekuće i investicijsko održavanje javne rasvjete odnose se troškove održavanja javne rasvjete i obnove javne rasvjete (zamjenom starih rasvjetnih tijela novim-gamaluks).
Sredstva utrošena za tekuće i investicijsko održavanje parka odnose se na troškove goriva za košnju kod održavanja javnih površina i uređenje parka.
Troškovi tekućeg i investicijskog održavanja groblja u 2019.godini povečani su u odnosu na izvještajno razdoblje 2018.godine zbog  uređenja ograde na mjesnom groblju u naselju Glogovac 
AOP 177 – usluge promidžbe i informiranja u iznosu 85.583 kuna  izvršene su u odnosu na prethodno izvještajno razdoblje 124%. Povečani su troškovi oglašavanja putem medija o aktivnositma rada u svrhu veće transparentnosti.
· AOP 180 –zdravstvene i veterinarske usluge u iznosu 51.939 kuna, izvršene su u odnosu na prethodno izvještajno razdoblje 120,0%. Razlog odstupanju  su povečani troškovi zbrinjavanja pasa lutalica i preuzimanja obveze financiranja mikročipiranja pasa. 
· AOP 181 – intelektualne i osobne usluge u iznosu 94.089 kuna, u odnosu na izvještajno razdoblje prethodne godine troškovi su izvršeni 149,6% . Povečani su troškovi vezani uz Ugovor o djelu (za vršenje iskopa grobova prilikom sahrane pokojnika, za vršenje usluga provođenja postupka javne nabave), za usluge odvjetnika i pravnog savjetovanja i geodetsko-katastarske usluge te za usluge obrade podataka potrebnih za izradu Programa raspolaganja državnim poljoprivrednim zemljištem.
· AOP 183 – ostale usluge u iznosu 49.338 kuna, u odnosu na izvještajno razdoblje prethodne godine troškovi su izvršeni  159,7%. 
Na računu 32399 u 2019.godini evidentirani su troškovi naknada  Poreznoj upravi u iznosu 1%  od ukupno naplačenih prihoda za troškove obavljanja poslova utvrđivanja, evidentiranja, naplate nadzora i ovrhe poreza na dohodak. Isti troškovi u 2018.godini evidentirani su na računu 3434.

Bilješka 11.
Na  AOP 184 – naknada troškova osobama izvan radnog odnosa  iskazana u iznosu 1.140 kuna u 2019.godini odnosi se na troškove provođenja Programa stručnog osposobljavanja bez zasnivanja radnog odnosa na godinu dana. Program je započet u studenu mjesecu 2019. godini. U 2018. godini nije se ukazala potreba za provođenje Programa stručnog osposobljavanja bez zasnivanja radnog odnosa.


	Bilješka 12.
	Na AOP 186 – naknada za rad predstavničkih i izvršnih tijela, povjerenstava i slično  u 2019. godini uočeno je povečanje u odnosu na izvještajno razdoblje prethodne godine zbog isplate naknada članovima izbornog povjerenstava i članovima biračkih odobora prilikom provođenja  izbora za EU Parlament.

Bilješka 13.
	Na AOP 188 – troškovi reprezentacije iskazani u iznosu 144.250 kuna, u odnosu na izvještajno razdoblje prethodne godine smanjeni su i izvršeni 33,1%. Troškovi su smanjeni u odnosu na 2018.godinu iz razloga što je Povodom obilježavanja Dana Općine u 2018. godini ograniziran  javni koncert poznatog izvođača. Troškovi koncerta bili su financirani su iz Proračuna i prikupljenih sredstava od prodanih ulaznica
	
	Bilješka 14.
	Na AOP 211- financijski rashodi,  uočeno je smanjenje iz razloga što se troškovi naknade 1% i 5% od naplačenih prihoda u 2019.godini evidentiraju na računu 32399. 

Bilješka 15.
	Evidentirani iznos na AOP 221 - pomoći dane u inozemstvo i unutar općeg proračuna  odnose se na sredstva pomoći iz proračuna za potrebe osnovnog školstva u iznosu 61.972 kuna i sredstva i za potrebe predškolskog odgoja  u iznosu 447.695 kuna. Troškovi su ostvareni sukladno Proračunu i odobrenim sredstvima.
U osnovnom školstvu financirane su školske i vanškolske aktivnosti.
U predškolskom odgoju financirani su troškovi plaća odgojnog i stručnog osoblja vrtića „Potočić“podružnice dječjeg vrtića „Vrapčić“.
Povečani su troškovi za predškolski odgoj jer je  dogradnjom dječjeg vrtića „Potočić“ povečan smještaj djece u vrtiću. Uvođenjem mješovite vrtičke grupe starosti djece od 2-4 godine života,  ukazala se potreba za zapošljavanjem novih zaposlenika.

	Bilješka 16.
Evidentirani iznos  na AOP-246 – naknade građanima i kućanstvima na temelju osiguranja i druge naknade  u iznosu 295.495 kuna odnose se na:
-stipendije studenata                                       55.000 kuna
	- jednokratne novčane pomoći obiteljima i kućanstvima     4.300 kuna,
	- pomoć za ogrijev socijalno ugroženim obiteljima         20.900 kuna,
	- jednokratne novčane pomoći za novorođenće             34.000 kuna,
	-sufinanciranje boravka djece u jaslicama                  89.121 kuna,
	-financiranje  radnih bilježnica
         učenicima osnovne škole                                 62.947 kuna,
	- pomoć građanima i kućanstvima u naravi                 29.227 kuna,   
	U 2019. godini Općina je financirala kupnju radnih bilježnica za svu djecu polaznika osnovne škole i to  je utjecalo na povečanje troškova na AOP-246 u odnosu na prethodno razdoblje. 

	Bilješka 17.
	Rashodi iskazani na AOP-258 u iznosu 437.300 kuna odnose se na tekuće  donacije udrugama za izvršavanje programa u kulturi, sportu i vatrogastvu, te političkim strankama kako slijedi: 
	- kulturno-umjetničkim udrugama                 45.000 kuna,
	- udrugama žena                                  40.000 kuna,
	-sportskim društvima                            130.000 kuna,
	-vatrogasnim udrugama                          175.000 kuna
	-Gorska služba spašavanja                         8.000 kuna,
	- političkim strankama                            11.300 kuna,
	- humanitarnim organizacijama – Crveni križ     12.000 kuna,
	- ostalim društvenim organizacijama              15.000 kuna,
	-sponzorstva                                       1.000 kuna.
	Sredstva su ostvarena sukladno Proračunu i odobrenim sredstvima.
 
	Bilješka 18.
	Rashodi iskazani na AOP-262 kapitalne donacije za 2019.godinu odnose se na pomoć iz proračuna DVD-u za otplatu vatrogasnog vozila.

	Bilješka 19.
	Rashodi iskazani na AOP-272 – kapitalna pomoć u 2018.godini,  odnosi se za financiranje izgradnje vodoopskrbe u naselju Glogovac te financiranje troškova izrade projektne dokumentacije za izgradnju sustava odvodnje u naselju Jeduševac. 
U 2019. godini sredstva kapitalne pomoći odnose se na financiranje projekta izgradnje sustava odvodnje otpadnih voda za naselje Jeduševac. Projekt je započet u 2019. godini za završetak se očekuje u 2020. godini.
	Općina je s isporučiteljem vodnih usluga u 2019.godini Sporazumom preuzela obvezu sufinanciranja izgradnje sustava odvodnje otpadnih voda za naselje Jeduševac. 
	

.	Bilješka 20.
Rashodi iskazani  za nabavu nefinancijske imovine na AOP-341  u iznosu 3.489.289  kuna,  povečani su o odnosu na izvještajno razdoblje prethodne godine.
Veće odstupanje u odnosu na prethodno izvještajno razdoblje iskazano je na sljedećim AOP-ima:
· AOP 344 – zemljište evidentirani iznos 40.000 kuna  u 2018. godini odnosi se na kupnju zemljišta potrebno za izgradnju parkirališta uz groblje u naselju Glogovac. 
· AOP 353- ostala nematerijalna imovina u iznosu 4.000 kuna  u 2018. godini odnosi se na uplatu osnivačkog pologa temeljem Sporazuma o priključenju dječjeg vrtića „Potočić“ iz Koprivničkih Bregi dječjem vrtiću „Vrapčić“,
· AOP 357- poslovni objekti u iznosu 497.006 kuna  odnosi se na realizaciju projekta dogradnje vrtića „Potočić“ u Koprivničkim Bregima. Projekt je započet u 2018. godini i završen je u 2019. godini.
· AOP 358-ceste željeznice i ostali poslovni objekti- evidentirani iznos od  2.879.830  kuna odnosi se na troškove gradnje pješačke staze etapa-1 u naselju Koprivnički Bregi, troškove izgradnje nogostupa s oborinskom odvodnjom u naselju Glogovac i troškove izgradnje pješačko biciklistipkog mosta.
Rashodi iskazani na AOP- 358 povečani su jer su započeti novi projekti u odnosu na 2018 godinu. 
Započeti novi projekti u 2019. godini su: izgradnja pješačkog mosta i izgradnja nogostupa s oborinskom odvodnjom u naselju Glogovac. Završetak navedenih projekata očekuje se u 2020. godini.
· AOP-360 –postrojenja i oprema , uočeno je smanjene jer u 2019. godini nije bilo veće potrebe za nabavom opreme i postrojenja.  
· Evidentirani iznos od 57.375 kuna na AOP-382-nematerijalna proizvedena imovina  odnosi se na  troškove izrade III Izmjena i dopuna Prostornog plana započetih u 2018.godini. III Izmjene i dopune Prostornog plana u cijelosti su završene u 2019. godini.
· Evidentorani iznos od 42.350 kuna na AOP-393-dodatna ulaganja na građevinskim objektima odnosi se na uređenje sanitarnog čvora u vatrogasnom domu u naselju Glogovac te uređenje društvenog doma u naselju Glogovac. 
· U 2019. godini nije se ukazala potreba za večim ulaganjima na građevinskim objektima  jer se u ranijem razdoblju više ulagalo u građevinske objekte


Bilješka 21.
	Evidentirani iznos na AOP-418–povrat zajmova danih neprofitnim organizacijama, građanima i kućanstvima u tuzemstvu  u iznosu 15.000 kuna odnosi se na povrat stipendija studenata koji su odustali od školovanja te su temeljem Ugovora bili u obvezi vratiti primljenu stipendiju.

	Bilješka 22.
	Evidentirani iznos na AOP-518- izdaci za finacijsku imovinu i otplate zajmova 
u iznosu 189.100 kuna  u 2018.godini odnosi se na kupnju poslovnog udjela trgovačkog društva GKP „Komunalac“ doo Koprivnica.

Bilješka 23.
Povećanja rashoda vezanih uz bilješku 20., odrazila su se na stanja u Bilanci AOP-051.

Bilješka 24.
Nedospjele  obveze na dan 31.12.2019. iznose 353.810 kuna (obrazac obveze) AOP-090.
        Stanje dospijelih obvaza na dan 31.12.2019. iznosi 3.747 (obrazac obveze) AOP-037, a odnosi se  za dio nepodmirenih zateznih kamata zbog zakašnjelog plaćanja za radove iz ranijeg razdoblja
	Stanje potraživanja na dan 31.12.2019. iznosi 1.108.648 kuna. 
Zbog kašnjenja u naplati potraživanja, a sukladno čl. 37a Pravilnika o proračunskom računovodstvu evidentiran je ispravak vrijednosti potraživanja 480.604 kuna. AOP-156 (obrazac bilance). 
	Najviše nepodmirenih potraživanja odnosi se na potraživanja za komunalnu naknadu i potraživanja za zakup državnog poljoprivrednog zemljišta. 
U 2019. godini u glavnoj knjizi prema evidenciji Porezne uprave  evidentirana su potraživanja za porez na premet nekretnina, porez na tvrtku i porez na potrošnju.



	Bilješka 25.
Stanje novčanih sredstava na dan 31.12.2019. na žiro-računu i blagajni iznosilo je 775.911  kuna (AOP-064 bilanca). 
Utvrđena stanja na žiro-računu i blagajni identična su knjigovodstvenim evidencijama.


       Bilješka 26.
	Ukupni rezultat poslovanja na dan 31.12.2019. godine je višak prihoda u iznosu 418.354 kuna.
Tijekom 2019. godine Općina nije davala jamstva, nije se zaduživala i nije  pozajmljivala proračunska sredstva.

Bilješka 27.
Na obrascu P-VRIO AOP- 021 evidentiran iznos od 713.333 odnosi se na troškove dogradnje vrtića „Potočić“. Objekt cijelog vrtića vlasništvo je Osnovne škole Koprivnički Bregi jer je izgrađen u sklopu dogradnje škole. U 2018. i 2019. godini realiziran je projekt dogradnje vrtića jer se ukazala potreba za večim prostorom. Nosioc investicije i investitor bila je Općina Koprivnički Bregi. Po završetku projekta u 2019. godini vrijednost investicije prenesena je na Osnovnu školu Koprivnički Bregi.
Vrijednost prenesene investicije evidentirana je na AOP-u 021.

	OBVEZENE BILJEŠKE UZ BILANCU
	
	Općina Koprivnički Bregi nije davala kreditna pisma i hipoteke, nema sudskih sporova niti nekih drugih ugovornih odnosa koji bi uz ispunjenje određenih uvjeta mogli postati imovina ili obveza.


KLASA:400-08/20-01/01
URBROJ:2137/08-20-1
U Koprivničkim Bregima, 11.veljače 2020.

Općinski načelnik:
                                                                      Mario Hudić 	

